Citroën Type A

Citroën Type A je prvý automobil vyrábaný francúzskou automobilkou Citroën v rokoch 1919 až 1921. Počas 3 rokov produkcie bolo vyrobených 24 093 kusov. Model sa vyrábal v prevedeniach 4 miestne torpédo, 3 miestne torpédo, 3 miestny Conduite Interieure, a Coupé de Ville.

 História 
V roku 1913 Citroën založil továreň na výrobu prevodoviek. Využíval svoj vlastný patent šípových ozubených kolies. Ich výhodou bol nízky hluk a veľká výdrž ozubenia.

V prvej svetovej vojne sa André Citroën zaoberal výrobou delostreleckých granátov a munície. Po vojne sa rozhodol preorientovať výrobu na automobily. V Detroite navštívil amerického výrobcu Henryho Forda, ktorý mu ukázal ako fungujú výrobné pásové linky. Citroën 100 dní sledoval výrobu automobilov a študoval fungovanie výrobného reťazca. Po návrate do Európy sa rozhodol sériovo vyrábať automobily pre každého, podobne ako Ford model T.

Typ A sa stal prvým sériovo vyrábaným automobilom v Európe na výrobnej linke. Produkcia dosahovala 100 automobilov denne. Cena začínala na 7 900 frankoch. Automobil sa produkoval v továrni Quai de Javel v 15. Parížskom obvode. V poslednom roku výroby 1921 pribudol model Torpédo Sport Spécial.

 Motorizácie 
 Zážihové (Benzin)
VerziaTyp motoraZdvihový objemVrtanie x ZdvihMax. výkonMax. rýchlosťType AStandard/Luxe1.34 valec1 327 cc65 x 100 mm18k pri 2 100 ot./min65 - 68 km/hType A Spécial1.54 valec1 452 cc68 x 100 mm22k pri 2 100 ot./min75 km/h

 Galéria 

 Iné projekty 

 Zdroj 

Kategória:Automobily Citroën